
"Svarbiausia, kad Jūs atvažiuotumėte. Mes labai daug ko iš Jūsų 
išmokome. Vien nuoširdus bendravimas, mąstysenos laisvė man 
asmeniškai daug reiškia. Mano ‘kaime’ žmonės domisi tik bizniu 
ir pinigais. Jūs man kaip lašelis tyro vandens". 


Taip rašo viena Vilniaus seminarų dalyvė, įvertindama seminarą, kurį ji lankė 1994 
metų vasarą. Tai ir yra A.P.P.L.E. seminarų pagrindinis tikslas - atverti platesnį aki- l 
ratį Lietuvos mokytojams, parodyti įvairios metodikos, duoti jiems progą pasirinkti tai, 
kas jiems, ir jų mokiniams, geriausiai tinka. O gal svarbiausia, mes norime jiems pa- 
rodyti, kad reikia pasirinkti, kad ne kiekvieną mokinį gali pasiekti ta pačia metodika. 

O ką jau kalbėti apie mokinio sudominimą ; šiais laikais mokiniai jau nebeklauso moky- 
tojų iš baimės, jie tai daro, kaip ir Amerikoje, dėl to, kad įdomu, naudinga arba iš pagar- 
bos individualiam mokytojui. Pagarba neberodoma mokytojui vien dėl to, kad jis mo- 
kytojas, tą pagarbą jis turi užsidirbti. O Amerikos mokytojai tame turi daug patyrimo. 


A.P.P.L.E. seminarus jau yra lankę virš 4000 Lietuvos mokytojų iš įvairių vietovių. 
Ypač daug dalyvių iš kaimų ir mažų miestelių atkeliauja į seminarus, nes juos įgalina 
keliauti Amerikos žmonių dosnumas - surinktos stipendijos. Tie pinigai yra skiriami 
pragyvenimo ir kelionės išlaidoms padengti. Seminaro išlaidos - APPLE, organiza- 
cijos, pavienių Amerikos mokytojų ir Svietimo Tarybos atsakomybė. 


Mano darbas - su tiksliųjų mokslų mokytojais. Vilniuje dalyvavo 27 mokytojai, 
Panevėžyje 32. Daugiausia juos domino paskaitos apie metodus, kurie pasiekia i 
vidutinio gabumo mokinius. Praeitais metais Lietuvą atstovavę fizikos mokiniai labai 
gerai pasirodė Pasaulio fizikos olimpiadoje, bet tai išimtys - visų mokinių eeni l 
išmokyti neįmanoma. Be to, ne kiekvienas turi būti fizikas, bet kiekvienas turi mokė- 
ti fizikos dėsnius pritaikyti gyvenime. Papasakojau kaip Clevelande vykstančios 
fizikos olimpiados įtraukia visus mokinius - kiekvienas gali kokį Nors projektą paga- 
minti ir juo olimpiadoje pasirodyti. Buvo įdomu žiūrėti kaip tie, kurie ne taip aukštai 
fizikoje išsimokslinę visgi geriau mokėjo praktiškai įvykdyti projektus, o fizikos pro- 
fesoriai projektų įvykdyme turėjo daugiau bėdos. 

Kompiuterų klasės vykdavo kelis kartus per dieną: tiksliųjų mokslų srauto dalyviai 
prie kompiuterių dirbo iš ryto. Nuo vienuoliktos iki dvyliktos valandos - mokytojai 
iš kitų srautų, kuriems buvo įdomu apie kompiuterius sužinoti, o po pietų - tie, kurie 
norėjo angliškai mokytis su kompiuterio pagalba. Dar ateidavo mokytojų ir laisva- 
laikio metu pasikalbėti, pamėginti juos naudoti. 


Šiais metais išdalinau (paskolinau) kompiuterius ir grafinius skaičiuotuvus kelioms 
mokykloms, nepalikau Vilniaus A.P.P.L.E. centre. Mokytojai parašė prašymus ir 
geriausiai parašę, gavo techniką parsivežti pusmečiui į savo mokyklą. Iš Panevėžio 
seminaro dalyvių, keturi gavo po penkis grafinius skaičiuotuvus (Casio FX-70006G), 
viena mokykla gavo 3 APPLEII kompiuterius, kita - 2 APPLETI kompiuterius, o dar 
dvi - po vieną 386SX MS-DOS kompiuterį. Vilniaus seminarų išrinktiems daly- 
viams teko po Kalėdų nuvažiuoti ir parsivežti tą techniką į savo mokyklas pavasario 
semestrui. Gale mokslo metų visa technika turi sugrįžti į Vilnių, kad vėl galėčiau 
seminaruose panaudoti. i 


Ateinančią vasarą vėl važiuosime į Lietuvą. Tikimės pabendrauti su kitu tūkstančiu 
Lietuvos mokytojų. Tikimės to "tyro vandens lašelį“ atnešti į visas Lietuvos mokyklas. 

Irena Gedris-Giedraitienė 


A.P.P.L.E. seminarai Lietuvoje yra labai populiarūs. Pradžios mokyklų seminarai 

yra gausiausiai lankomi visuose miestuose. Kursams prasidėjus ateina daugiau moky- 
tojų norinčių lankyti paskaitas negu buvo užregistruota. Dažnai aiškina, kad iš jų apy- 
linkių niekas nebuvo priimtas arba per vėlai sužinojo. Nežiūrint priežasčių mes į klases 
priimame kiek galima susodinti. Klasėse sėdi susigrūdę ir per karščiausias dienas visi 
sąžiningai lanko klases. Pradžios mokyklų mokytojai mėgsta praktiškus pamokymus 

ir džiaugiasi jei gauna iš mūsų reikiamos medžiagos pasidaryti pavyzdėlius, kuriuos 
sugrįžę galės klasėse panaudoti. 


Paskaitų metu mokytojai labai sąžiningai viską užsirašinėja. Yra labai didelis noras 
susipažinti su dabartiniais pedagogikos metodais ir juos panaudoti klasėje. 


Ona Kinderienė, pradžios mokyklos mokytoja iš Kauno, laiške rašo: “Po kiekvieno 
lankyto seminaro jaučiuosi daug drąsesnė. Einu į klasę su mintimi, kad vaikams kažką 
naudingo, įdomaus, negirdėto galiu pasakyti. Ne dėl to, kad viskas yra vadovė! lyje, o 

dėl to, kad girdėjau gyvą žodį, jaučiau Jūsų mokėjimą bendrauti, perteikti žinias. Tiesiog 
išmokėte suprasti, kad vaikams vadovėlio mažai, kad jiems reikia žymiai daugiau. Sudo- 
mintų vaikų nereikia raginti, kad Jie dirbtų, jie tai daro patys su didžiuliu susidomėjimu. 


Sią vasarą ir vėl A.P.P.L.E. seminarai bus pravedami šešiuose miestuose. 


